stanford-oval/wikipedia huggingface dataset:
גל כהן גרומי
קורות חיים > 2018

באליפות אירופה לנוער שנערכה בהלסינקי ב-1 ביולי 2018 זכה כהן גרומי במדליית זהב במשחה שליחים 4x200 מטר חופשי ביחד עם תומר פרנקל, דניס לוקטב ובר סולובייצ'יק בתוצאה של 7:16.28 דקות, לפני רוסיה (7:17.49 דקות) ובריטניה (7:17.93 דקות), לראשונה בהיסטוריה של נבחרת ישראלית בשחייה. נוסף לכך, הוא סיים במקום רביעי במשחה שליחים 4x100 מטר חופשי ביחד עם תומר פרנקל, דניס לוקטב ומיכאל סמירנוב בתוצאה של 3:21.27 דקות, 15 מאיות השנייה איטי ממדליית ארד.
באליפות ישראל שנערכה בסוף יולי 2018 זכה כהן גרומי ב-3 מדליות, 1 זהב ו-2 ארד. מדליית זהב, במשחה ל-50 מטר פרפר בשיא ישראלי חדש לגילאי 16 של 24.54 שניות, לפני דניאל אייזנברג מירושלים רבתי (24.55 שניות) וגיא גרופר ממכבי חיפה (24.80 שניות). מדליות ארד, במשחה ל-400 מטר חופשי בשיא אישי חדש של 3:57.58 דקות, אחרי גיל קיזלר ממכבי חיפה (3:56.49 דקות) ומרק חינאווי מהפועל בת ים (3:57.02 דקות) ובמשחה ל-200 מטר חזה בשיא אישי חדש של 2:18.31 דקות, אחרי יבגני ממין מהפועל דולפין נתניה (2:17.80 דקות) ואיתן יודשקין ממכבי קריית ביאליק (2:18.09 דקות).
באולימפיאדת הנוער בואנוס איירס (2018) שנערכה באוקטובר 2018 הוא סיים במקום רביעי במשחה ל-200 מטר מעורב אישי בשיא נוער חדש של 2:02.41 דקות.
קורות חיים > 2019

בתחרות שבע הגבעות שנערכה ברומא, איטליה ביוני 2019 קבע כהן גרומי במשחה ל-100 מטר פרפר שיא ישראלי חדש לגילאי 17 של 52.93 שניות. שבוע לאחר מכן, בתחרות המבחן האחרונה לקראת אליפות העולם שנערכה בווינגייט בסוף יוני אותה שנה הוא סיים במקום ראשון במשחה ל-200 מטר מעורב אישי בשיא נוער חדש של 2:01.47 דקות, לפני איתי גורביץ' (2:02.27 דקות) ובמקום שני במשחה ל-200 מטר חופשי בשיא אישי חדש של 1:49.05 דקות, אחרי דניס לוקטב (1:48.50 דקות).
קורות חיים > 2019 > מדליית ארד באליפות אירופה לנוער

שבוע לאחר מכן, באליפות אירופה לנוער שנערכה בקאזאן, רוסיה זכה כהן גרומי במדליית ארד במשחה ל-200 מטר מעורב אישי בשיא ישראלי חדש לגילאי 17 של 2:00.48 דקות, אחרי אפוסטולוס פאפאסטמוס מיוון (1.59.93 דקות) ורון פולונסקי מישראל שקבע שיא נוער חדש של 1:59.98 דקות. נוסף לכך, הוא סיים במקום שישי במשחה ל-100 מטר פרפר בתוצאה של 53.26 שניות, במקום חמישי במשחה שליחים 4x200 מטר חופשי ביחד עם מיכאל סמירנוב, עילי כהן ורון פולונסקי בתוצאה של 7:25.08 דקות ובמקום שמיני במשחה שליחים 4x100 מטר חופשי ביחד עם עילי כהן, מיכאל סמירנוב ורון פולונסקי בתוצאה של 3:22.44 דקות. כשחיין ראשון הוא קבע במשחה ל-100 מטר חופשי שיא אישי חדש של 50.53 שניות.
באליפות ישראל שנערכה באוגוסט אותה שנה הוא זכה ב-3 מדליות, 2 כסף ו-1 ארד. מדליות כסף, במשחה ל-100 מטר חופשי בשיא אישי חדש של 49.57 שניות, אחרי מירון חרותי ממכבי חיפה (49.00 שניות) ולפני תומר פרנקל מהפועל ירושלים (49.84 שניות), במשחה ל-100 מטר פרפר ביחד עם מרקוס שלזינגר מהפועל דולפין נתניה בתוצאה של 53.51 שניות, אחרי תומר פרנקל (52.43 שניות) ומדליית ארד במשחה ל-200 מטר מעורב אישי בתוצאה של 2:02.07 דקות, אחרי רון פולונסקי (2:00.16 דקות) ואיתי גורביץ' מהפועל ירושלים (2:01.91 דקות). נוסף לכך, הוא סיים במקום שישי במשחה ל-50 מטר פרפר בתוצאה של 24.29 שניות.
בתחרות שנערכה באמסטרדם בדצמבר קבע כהן גרומי במשחה ל-200 מטר חופשי שיא אישי חדש של 1:48.81 דקות.
קורות חיים > 2020

במבחנים הישראלים לאולימפיאדת טוקיו (2021) שנערכו בווינגייט בסוף דצמבר ניצח כהן גרומי במשחה ל-200 מטר חופשי בשיא אישי חדש של 1:48.76 דקות, לפני דניאל קפלן מהפועל דולפין נתניה (1:48.77 דקות) ודניס לוקטב (1:49.04 דקות).
קורות חיים > 2021

באליפות ישראל שנערכה במכון וינגייט ביוני 2021 זכה כהן גרומי בשתי מדליות, זהב וכסף. מדליית זהב במשחה ל-200 מטר חופשי בשיא אישי חדש של 1:47.77 דקות, לפני דניס לוקטב (1:48.21 דקות) ובר סולובייצ'יק ממכבי קריית ביאליק (1:48.63 דקות). כבר בשלב המוקמות הוא קבע שיא אישי חדש של 1:48.60 דקות. מדליית כסף במשחה ל-100 מטר פרפר בשיא אישי חדש של 52.05 שניות, אחרי תומר פרנקל שקבע שיא ישראלי חדש של 51.81 שניות ולפני ליאור מזרחי מירושלים רבתי (54.61 שניות). בשלב המוקדמות הוא קבע שיא אישי חדש של 52.13 שניות. שבועיים לאחר מכן, בתחרות שבע הגבעות שנערכה ברומא ב-25 ביוני הוא ניצח במשחה ל-100 מטר פרפר בשיא אישי חדש של 51.93 שניות ובכך קבע את הקריטריון האולימפי במשחה זה.
קורות חיים > 2021 > אולימפיאדת טוקיו

באולימפיאדת טוקיו, כהן גרומי התחרה בשלושה משחים והעפיל לגמר אחד. הוא סיים במקום השמיני בגמר משחה שליחים משולב 4x100 מטר מעורב ביחד עם אנסטסיה גורבנקו, איתי גולדפדן ואנדראה מורז בשיא ישראלי חדש של 3:43.94 דקות אותו קבעו בשלב המוקדמות. במשחה ל-200 מטר מעורב אישי הוא סיים במקום ה-30 בתוצאה של 1:59.44 דקות ובמשחה לשליחים 4X200 מטר חופשי הוא סיים במקום העשירי יחד עם דניס לוקטב, דניאל נמיר ותומר פרנקל בשיא ישראלי חדש של 7:08.65 דקות.
קורות חיים > 2022

באליפות העולם שנערכה בבודפשט, הונגריה ביוני 2022 הוא סיים במקום 15 במשחה ל-100 מטר פרפר בשיא ישראלי חדש של 51.79 שניות ובמקום 13 במשחה ל-200 מטר מעורב אישי בתוצאה של 1:59.67 דקות, בשלב המוקדמות הוא קבע שיא אישי חדש של 1:59.34 דקות ובמקום תשיעי במשחה שליחים 4x100 מטר חופשי ביחד עם תומר פרנקל, דניס לוקטב ומירון חרותי בשיא ישראלי חדש של 3:15.35 דקות, כשחיין שני הוא קבע ב"זינוק שליחים" תוצאה של 48.28 שניות.
קורות חיים > 2023 > גמר באליפות עולם

באליפות העולם שנערכה בפוקואוקה, יפן ביולי 2023 הוא סיים במקום שמיני במשחה ל-100 מטר פרפר בתוצאה של 51.32 שניות. כבר בשלב המוקדמות הוא קבע שיא אישי חדש של 51.61 שניות ובשלב חצי הגמר הוא קבע שיא ישראלי חדש של 50.98 שניות, שיפור לשיא הטרי של תומר פרנקל (51.14 שניות שניות) ובכך קבע את הקרטריון האולימפי לאולימפיאדת פריז (2024). הוא סיים במקום שביעי במשחה שליחים 4x100 מטר חופשי ביחד עם תומר פרנקל, דניס לוקטב ורון פולונסקי בתוצאה של 3:14.53 דקות, בשלב המוקדמות הרביעייה הישראלית קבעה שיא ישראלי חדש של 3:14.03 דקות, כשחיין רביעי הוא קבעה ב"זינוק שליחים" תוצאה של 48.09 שניות, במקום עשירי במשחה שליחים 4x200 מטר חופשי ביחד עם דניס לוקטב, תומר פרנקל ודניאל נמיר בתוצאה של 7:09.78 דקות, כשחיין רביעי הוא קבע ב"זינוק שליחים" תוצאה של 1:46.82 דקות ובמקום 17 במשחה שליחים 4x100 מטר מעורב ביחד עם מיכאל לייטרובסקי, רון פולונסקי ותומר פרנקל בתוצאה של 3:36.47 דקות, כשחיין שלישי הוא שחה את סגנון הפרפר ב"זינוק שליחים" בתוצאה של 51.80 שניות. נוסף לכך, הוא סיים במקום 20 במשחה ל-200 מטר מעורב אישי בתוצאה של 2:00.00 דקות.
קורות חיים > 2024

באולימפיאדת פריז סיים במקום 12 במשחה ל-100 מטר פרפר בתוצאה של 51.48 שניות, בשלב המוקדמות הוא קבע תוצאה של 51.30 שניות ועלה לשלב חצי הגמר מהמקום העשירי ובמקום 14 במשחה שליחים 4x100 מטר חופשי ביחד עם תומר פרנקל, דניס לוקטב ואלכסיי גליבינסקי בתוצאה של 3:15.41 דקות, כשחיין שני הוא קבע ב"זינוק שליחים" תוצאה של 48.22 שניות.
משפחתו

כהן גרומי הוא אחיינו של השחיין האולימפי הישראלי ערן גרומי.
שיאים אישיים > בריכה אולמפית

100 מטר חופשי: 49.28 שניות (2023)
200 מטר חופשי: 1:47.39 דקות (2022)
100 מטר פרפר 50.98 שניות (2023), שיא ישראל
200 מטר מעורב אישי: 1:59.34 דקות (2022)
שיאים אישיים > בריכת 25 מטר

200 מטר חופשי: 1:43.45 דקות (2021), שיא ישראל
100 מטר פרפר: 50.57 שניות (2021), שיא ישראל
200 מטר פרפר: 1:53.07 דקות (2021), שיא ישראל
200 מטר מעורב אישי: 1:55.01 דקות (2022)
עם ישראל חי (סרט)

| --- | --- |

 בימוי:  אסי דיין
 הופק בידי:  יצחק שני
 תסריט:  אסי דיין
 שחקנים ראשיים:  חנה לסלאו  אייל גפן  חנן גולדבלט  נתן וולפוביץ'
 מוזיקה:  גרי אקשטיין
 צילום:  אילן רוזנברג
 מדינה:  ישראל ישראל
 הקרנת בכורה:  28 במרץ 1981 
 משך הקרנה:  85 דקות
 שפת הסרט:  עברית
 דף הסרט ב־IMDb
 
עם ישראל חי הוא סרט קומדיה ישראלי משנת 1981.
עלילה

חבר הכנסת שלמה דינור הסובל מבעיה של אין-אונות נשלח על ידי המפלגה שלו לחופשה באילת, שם הוא משתמש בהמצאה חדשה הבאה לפתור את בעייתו.
באותו זמן רעייתו גילה חושבת שהוא נסע לשליחות בחוץ לארץ ונוסעת גם היא לחופשה באילת, שם היא מאמצת לעצמה שם חלופי, והם מבלים ערב אחד עם השני מבלי לדעת על כך.
שחקנים

| שם השחקן/ית | שם הדמות |
| --- | --- |
חנה לסלאו: גילה דינור
אייל גפן: שלמה דינור
חנן גולדבלט: ד"ר חרמוני
נתן וולפוביץ': פרופסור שוורץ
אביב ברזלי

אביב ברזלי אלופת ישראל (בריכת 25 מטר) במשחה ל-200 מטר גב, דצמבר 2016, מימין: יעל דניאלי, אביב ברזלי, אלכסנדרה שצקיק (קזחסטן) ומאי לווי
אביב ברזלי (נולדה ב-28 במאי 2002) היא שחיינית ישראלית, אלופת ישראל, שיאנית ישראל בעבר (2019–2024) במשחה ל-200 מטר גב. ייצגה את ישראל במשחקים האולימפיים (טוקיו 2020 ופריז 2024), השתתפה בשתי אליפויות עולם (בודפשט 2022 ופוקואוקה 2023) וסיימה במקום חמישי באליפות אירופה (בלגרד 2024) ופעמיים במקום תשיעי (בודפשט 2021 ורומא 2022).
ביוגרפיה

ברזלי נולדה וגדלה במצפה אבי"ב שבגליל, להוריה מירית ויובל.
היא מתאמנת בקבוצת הפועל מועצה אזורית משגב בהדרכתו של ולדי רדובסקי ובהמשך עברה לשחות עבור קבוצת מכבי חיפה.
ב-2018 ברזלי ירדה להתגורר בארצות הברית עם מלגה מיוחדת ללמוד ולהתאמן בשחייה אצל אחד המאמנים הטובים בעולם, בבית ספר יהודי בסן דייגו. זאת לאחר שדייוויד מארש, מנהל מקצועי, יועץ ו"מאמן על" של נבחרת ישראל בשחייה, הציע לה מלגה על מנת שתגיע להתאמן אצלו.
קריירה > 2015

באליפות ישראל שנערכה באוגוסט 2015 סיימה ברזלי במקום תשיעי במשחה ל-200 מטר גב בתוצאה של 2:29.50 דקות. בשלב המוקדמות היא קבעה שיא אישי חדש של 2:25.91 דקות.
קריירה > 2016

בתחרות "גביע האיגוד" שנערכה בווינגייט באפריל 2016 סיימה ברזלי במקום חמישי במשחה ל-200 מטר גב בשיא אישי חדש של 2:21.07 דקות, במקום שישי במשחה ל-100 מטר גב בשיא אישי חדש של 1:06.57 דקות ובמקום עשירי במשחה ל-50 מטר גב בתוצאה של 32.41 שניות. בשלב המוקדמות היא קבעה שיא אישי חדש של 31.84 שניות.
בתחרות השחייה "גביע קומן" (תחרות שחייה לנוער של מדינות אגן הים התיכון) שנערכה בגזירה, מלטה בסוף יוני אותה שנה היא סיימה במקום שישי במשחה ל-200 מטר גב בתוצאה של 2:22.65 דקות, במקום חמישי במשחה שליחות 4x100 מטר מעורב ופעמיים במקום שישי במשחה שליחות 4x100 מטר חופשי ובמשחה שליחות 4x200 מטר חופשי.
באליפות ישראל בשחייה שנערכה ביולי אותה שנה היא סיימה במקום רביעי במשחה ל-200 מטר גב בתוצאה של 2:21.29 דקות, במקום שביעי במשחה ל-100 מטר חופשי בתוצאה של 1:07.65 דקות, במקום 12 במשחה ל-100 מטר חופשי בשיא אישי חדש של 1:01.43 דקות ובמקום 15 במשחה ל-200 מטר חופשי בשיא אישי חדש של 2:13.40 דקות.
קריירה > 2016 > אלופת ישראל בשחייה (בריכת 25 מטר)

באליפות ישראל (בריכת 25 מטר) שנערכה בדצמבר אותה שנה היא זכתה בשתי מדליות אישיות, זהב וארד. מדליית זהב, במשחה ל-200 מטר גב בשיא ישראלי חדש לגילאי 14, 15 ו-16 של 2:11.82 דקות, לפני מאי לווי ממכבי קריית אונו (2:11.82 דקות) ויעל דניאלי ממכבי פארק מים רעות (2:15.68 דקות) ומדליית ארד במשחה ל-100 מטר גב בתוצאה של 1:02.48 דקות, אחרי שחר מנחם ממכבי פארק מים רעות (1:01.36 דקות) וקרן זיבנר מהפועל דולפין נתניה (1:01.43 דקות), בשלב המוקדמות היא קבעה שיא ישראלי חדש לגילאי 14, 15 ו-16 של 1:02.12 דקות. נוסף לכך, היא סיימה במקום עשירי במשחה ל-100 מטר חופשי בתוצאה של 59.17 שניות, בשלב המוקדמות היא קבעה שיא אישי חדש של 59.03 שניות.
קריירה > 2017

בתחרות בינלאומית שנערכה במדריד, ספרד זכתה ברזילי במדליית כסף במשחה ל-200 מטר גב בשיא ישראלי חדש לגילאי 15 של 2:19.79 דקות. שבוע לאחר מכן, בתחרות שנערכה במכון וינגייט היא שיפרה את שיאה במשחה זה והעמידה אותו על תוצאה של 2:19.18 דקות.
קריירה > 2019

בתחרות גביע האיגוד שנערכה במכון וינגייט, ב-4 באפריל 2019 קבעה ברזלי במשחה ל-200 מטר גב שיא ישראלי חדש של 2:13.03 דקות, שיפור לשיא בן ה-3 שנים של קרן זיבנר (2:13.10 דקות), בהמשך התחרות היא קבעה במשחה ל-50 מטר גב שיא נערות חדש לגילאי 17 ו-18 חדש של 29.27 שניות, כבר בשלב המוקדמות היא קבעה שיא נערות חדש לגילאי 17 ו-18 חדש של 29.42 שניות ובמשחה ל-100 מטר גב שיא אישי חדש של 1:02.53 דקות.
בתחרות שבע הגבעות שנערכה ברומא ב-23 ביוני קבעה ברזלי במשחה ל-200 מטר גב שיא ישראלי חדש של 2:12.69 דקות, שיפור לשיאה הטרי בן החודשיים וחצי. נוסף לכך, היא קבעה במשחה ל-100 מטר גב שיא אישי חדש של 1:02.41 דקות. שבועיים לאחר מכן, באליפות אירופה לנוער שנערכה בקאזאן, רוסיה היא סיימה במקום חמישי במשחה ל-200 מטר גב בשיא ישראלי חדש של 2:12.01 דקות.
באליפות העולם לנערות שנערכה בבודפשט ב-22 באוגוסט היא סיימה במקום שמיני במשחה ל-200 מטר גב בתוצאה של 2:14.37 דקות, בשלב המוקדמות היא קבעה שיא ישראלי חדש של 2:11.91 דקות.
קריירה > 2020

בתחרות סיום העונה (בריכת 25 מטר) שנערכה בווינגייט באוגוסט 2020 קבעה ברזלי במשחה ל-200 מטר גב שיא ישראלי חדש של 2:06.97 דקות, שיפור לשיא בן 4 השנים וחצי של אנדראה מורז (2:07.36 דקות). נוסף לכך, במשחה ל-100 מטר גב היא קבעה שיא אישי חדש של 59.42 שניות.
קריירה > 2021

באליפות אירופה שנערכה בבודפשט במאי 2021 היא סיימה במקום 14 במשחה ל-200 מטר גב בתוצאה של 2:14.63 דקות. בשלב המוקדמות היא קבעה שיא ישראלי חדש של 2:11.60 דקות ועלתה מהמקום השביעי.
באליפות ישראל שנערכה ב-11 ביוני אותה שנה היא זכתה במדליית זהב במשחה ל-200 מטר גב בשיא ישראלי חדש של 2:10.94 דקות. שבועיים לאחר מכן, בתחרות שנערכה ברומא ב-27 ביוני היא זכתה במדליית כסף במשחה ל-200 מטר גב שיא ישראלי חדש של 2:10.76 דקות.
באולימפיאדת טוקיו (2020) סיימה ברזלי במקום 15 במשחה ל-200 מטר גב בתוצאה של 2:12.93 דקות, בשלב המוקדמות היא קבעה תוצאה של 2:11.13 דקות ועלתה מהמקום ה-15.
קריירה > 2022 > מקום תשיעי באליפות העולם

באליפות העולם שנערכה בבודפשט, הונגריה ביוני 2022 סיימה במקום תשיעי במשחה ל-200 מטר גב בשיא ישראלי חדש של 2:10.42 דקות. נוסף לכך, היא סיימה במקום עשירי במשחה שליחות 4x100 מטר חופשי ביחד עם אנסטסיה גורבנקו, דריה גולובטי ולאה פולונסקי בתוצאה של 3:43.59 דקות ובמקום 22 במשחה ל-100 מטר גב בתוצאה של 1:01.65 דקות.
באליפות אירופה שנערכה ברומא, איטליה באוגוסט אותה שנה היא סיימה במקום 13 במשחה ל-200 מטר גב בתוצאה של 2:11.84 דקות.
קריירה > 2023

באליפות העולם שנערכה בפוקואוקה, יפן ביולי 2023 היא סיימה במקום 28 במשחה ל-100 מרט גב בתואצה של 1:01.66 דקות. במשחה החזק שלה ל-200 מטר גב היא פסלה.
קריירה > 2024 > קריטריון אולימפי

בתחרות הטריילז שנערכה במכון וינגייט ב-5 ביוני 2024 היא ניצחה במשחה ל-200 מטר גב בשיא אישי חדש של 2:09.63 דקות ובכך קבעה את הקריטוריון האולימפי לאולימפיאדת פריז (2024). נוסף לכך, היא ניצחה במשחה ל-100 מטר גב בתוצאה של 1:01.63 דקות, בשלב המוקדמות היא קבעה שיא אישי חדש של 1:01.54 דקות.
שיאים אישיים > בריכה אולימפית

50 מטר גב: 29.27 שניות (2019)
100 מטר גב: 1:01.54 דקות (2024)
200 מטר גב: 2:09.63 דקות (2024)
שיאים אישיים > בריכת 25 מטר

50 מטר גב: 27.99 שניות (2020)
100 מטר גב: 59.42 שניות (2020)
200 מטר גב: 2:06.97 דקות (2020), שיא ישראל בעבר
יתוש בראש

| --- | --- |
אין תמונה חופשית
 כתיבה:  ז'ורז' פדו 
 סוגה:  תיאטרון 
 הצגת בכורה:  2 במרץ 1907 
 שפה:  צרפתית 
 
יתוש בראש (בצרפתית: La Puce à l'oreille, בתרגום מילולי: "פרעוש באוזנה") הוא מחזה פרי עטו של המחזאי הצרפתי ז'ורז' פדו שנכתב ב-1907, בשיא עידן הבל אפוק.
תקציר העלילה

המחזה מתרחש בפריז בראשית המאה העשרים. רמונד שאנדביז, לאחר שנים של נישואים מאושרים, מתחילה לפקפק בנאמנותו של בעלה, ויקטור עמנואל, שהחל לסבול מהפרעה בזקפה. רמונד אינה מודעת לכך שהסיבה האמיתית לכך היא בעיה פסיכולוגית. היא מגלה זאת בסוד לחברתה הטובה, לוסיין, שמציעה להעמיד אותו במבחן. הן כותבות לו מכתב, בכתב ידה של לוסיין, מאת מעריצה בדויה ואנונימית. שמבקשת לפגוש אותו במלון "מי ומי", מוסד אליו מגיעים אנשים מכובדים לנהל פרשיות אהבים. רמונד מתכוונת להתעמת עם בעלה במלון.
כשוויקטור עמנואל מקבל את המכתב, הוא אינו מגלה כל עניין בפרשיית אהבים כזאת ומאמין שההזמנה היא מאישה מסתורית שהתכוונה לשלוח אותו לחברו הטוב ביותר טורנל, רווק נאה. בלי ידיעתו של ויקטור עמנואל, טורנל מחזר אחרי רמונד ומשתוקק מאוד להגיע למפגש.
קאמי, אחיינו הצעיר של ויקטור עמנואל, הסובל מליקוי בדיבור, שמח מאוד לקבל חיך תותב מדוקטור פינאש. כדי לחגוג זאת, הוא ואנטואנט, הטבחית בביתו של מר שאנדביז, הולכים אף הם למלון "מי ומי". דוקטור פינאש מחליט ללכת למלון אף הוא בשביל מפגש האהבהבים שלו.
ויקטור עמנואל מראה את המכתב לבעלה של לוסיין, קרלוס הומנידס דה היסטנגואה, ספרדי חמום מוח ואלים. קרלוס מזהה את כתב ידה של לוסיין ומניח שהיא מנסה לנהל רומן עם ויקטור עמנואל. הוא ממהר למלון, נשבע להרוג אותה. אטיין, בעלה של אנטואנט הטבחית, יוצא למלון כדי להזהיר את לוסיין מפני בעלה ורואה שם את אנטואנט אשתו עם קאמי. ויקטור עמנואל, שמנסה אף הוא למנוע רצח, ממהר בעקבות קרלוס הומנידס.
הדמויות השונות מגיעות למלון, כל אחת מסיבותיה שלה: פינאש למען הבילוי, רמונד בשל ויקטור עמנואל, טורנל בשל רמונד, קאמי עם אנטואנט, קרלוס בשל לוסיין, וויקטור עמנואל ואטיין במטרה לעצור את קרלוס.
קרלוס שמנסה להרוג את אשתו, יורה בכל מה שזז. ויקטור עמנואל מבחין ברמונד המשוחחת עם טורנל ומאמין שהיא אינה נאמנה לו. הדמויות השונות מאמינות שוויקטור עמנואל אינו שפוי, כשהן רואות את פוש, עובד אלכוהוליסט במלון, דומה כשתי טיפות מים לוויקטור עמנואל וחושבים בטעות שזה הוא. קאמי מאבד את החיך המלאכותי שלו, וטורנל מתאמץ מאוד לפתות את רמונד.
הבלבול ממשיך אפילו אחרי שכולם מתאספים בביתו של ויקטור עמנואל. העניינים מתחילים להתבהר כשקרלוס מגלה העתק של המכתב שכתבה לוסיין בשולחן עבודתה של רמונד. רמונד ולוסיין מסבירות לו על המכתב והוא נרגע. בעל המלון מגיע כדי להשיב פריט לבוש ששכח ויקטור עמנואל במלון ומבהיר את הבלבול שנעשה בין עובד המלון פוש לוויקטור עמנואל. לבסוף, רמונד מספרת לוויקטור עמנואל את הסיבה לחשדותיה, והוא מבטיח לה שהוא ישים להן קץ באותו לילה.
דמויות

ויקטור עמנואל שאנדביז – מנהל חברת ביטוח ובעלה הנאמן של רמונד. מכיוון שלפתע הוא מתחיל לסבול מאין אונות, רמונד שוגה להאמין שהוא בוגד בה. הוא נראה בדיוק כמו פוש.
פוש – עובד במלון "מי ומי". הוא דומה כשתי טיפות מים לוויקטור עמנואל ומתבלבלים בין שניהם. את דמותו מגלם אותו השחקן שמגלם את דמותו של ויקטור עמנואל.
רמונד שאנדביז מאמינה שבעלה ויקטור עמנואל בוגד בה, בעוד היא למעשה מנהלת רומן עם טורנל. חברתה הטובה ביותר היא לוסיין.
קאמי שאנדביז – אחיינו של ויקטור עמנואל. הוא סובל מפגם בדיבור (הוא אינו מסוגל לבטא עיצורים), כתוצאה מכך אנשים אינם מבינים אותו והם קצרי רוח במחיצתו. הוא מקבל חיך מלאכותי שפותר את בעייתו מדוקטור פינאש, אולם מאבד אותו במלון.
לוסיין הומנידס דה היסטנגואה – חברתה הטובה ביותר של רמונד ואשתו של קרלוס. היא מציגה בפני רמונד את הרעיון להעמיד את בעלה במבחן.
קרלוס הומנידס דה היסטנגואה – איש עסקים מספרד ולקוח של ויקטור עמנואל.
רומן טורנל – חברו הטוב ביותר וסוכן בחברת הביטוח של ויקטור עמנואל ומאהבה של רמונד. שאנדביז. ויקטור עמנואל שולח אותו למלון "מי ומי", שם הוא מוצא לשמחתו את רמונד.
דוקטור פינאש – רופא חברת הביטוח ורופא המשפחה.
אטיין – משרת בביתו של ויקטור עמנואל, נשוי לאנטואנט.
אוגוסטין פראיון – בעל בית המלון "מי ומי", בעברו היה מפקד גדוד בצבא.
אולימפ – זונה לשעבר ואשתו של פראיון.
אנטואנט – טבחית בביתו של ויקטור עמנואל, נשואה לאטיין ומנהלת רומן עם קאמי.
אז'ני – חדרנית במלון.
בטיסטן – עובד במלון, שנמצא הרבה בגילופין.
ראגבי – אזרח אנגלי השוהה במלון שבקושי מדבר צרפתית. הוא מנסה לפתות את לוסיין ואנטואנט. גרסאות מתורגמות משנות את שמו ומוצאו (למשל בהפקת ה־BBC בשפה האנגלית משנת 1967 הוא גרמני בשם "הר שוורץ").
התרגום לעברית בדפוס

ז'ורז' פדו, יתוש בראש; נוסח עברי: נסים אלוני. רמת-גן : בית-צבי, בית הספר לאמנויות המה, 1992.
המחזה בתיאטרון הרפרטוארי הישראלי

1. תיאטרון הבימה, הצגת בכורה – 5 באוגוסט 1967, מספר הצגות: 60
יוצרים: תרגום – נסים אלוני, בימוי – פטריק דרומגול, תפאורה - יוסף קארל, תלבושות - יוסף קרל, אניה שנל.
שחקנים: קאמי שנדביז – ניסים עזיקרי, אנטואנט פלושה - יעל דרויאנוב, אטיין פלושה - ישראל רובינצ'יק, ד"ר פינאש – רפאל קלצ'קין, לוסיין הומינדס דה היסטנגה – עדה טל, ריימונד שנדביז – טובה פרדו, ויקטור שנדביז : שרגא פרידמן, רומה טורנל - רולף ברין, קרלו היסטנגה – ברוך דוד, אוגוסטין פראיון – נחום בוכמן, אג'יני – גאולה נוני, אולימפ - ציפורה פלד, באפטיסטן – ארי קוטאי, ראגבי – יהודה אפרוני, פוש - שרגא פרידמן.
2. תיאטרון הבימה, הצגת בכורה – 23 ביולי 1982, מספר הצגות: 117
יוצרים: תרגום – נסים אלוני, בימוי – היי קיילוס, תפאורה ותלבושות - רות דר, תאורה - נתן פנטורין.
שחקנים: קאמי שאנדביז - אלדד כהן, אנטואנט פלושו - לימור רוזנר, אטיין פלושו - ראובן גולדווסר, דוקטור פינאש – מוסקו אלקלעי, לוסיין הומינידס – עדי לב, ריימונד שאנדביז – דליה פרידלנד, ויקטור עמנואל שאנדביז – ניסים עזיקרי, רומן טורנל – ישראל גוריון, קלרוס הומינידס – גדעון זינגר, אנג'י - יעל פרל, אוגוסטין פראיון - ברוך דוד, בפטיסטון - יצחק חאביס, פן זבצקי - מישא נתן, פוש - ניסים עזיקרי.
3. תיאטרון באר שבע, הצגת בכורה – 1993
יוצרים: תרגום – נסים אלוני, בימוי – אילן רונן, תפאורה – דוד שריר, תלבושות – בוקי שיף, תאורה - פליס רוס.
שחקנים: רמונד שאנדביז - יונה אליאן, רומן טורנל - רפי תבור, משה בקר, אבי קושניר, חגית דסברג, רוברטו פולק, אריאל פורמן.
4. תיאטרון חיפה, הצגת בכורה –2001
יוצרים: תרגום – נסים אלוני, בימוי – מיטקו בוזקוב, מוזיקה - אפי שושני, תנועה - איריס לנה.
שחקנים: טורנל - יואב בר-לב, יורם טולדנו, יעל ארצי, גיל צוריאנו, מיכל קירזון, עינת בסר.
5. תיאטרון הקאמרי, הצגת בכורה – 15 ביולי 2006
יוצרים: תרגום – נסים אלוני, בימוי –  עמרי ניצן, תפאורה ותלבושות – רות דר, עדכון לשוני – דורי פרנס, ניהול מוזיקלי, עריכה ועיבודים – יוסי בן נון, עמית פוזננסקי, תאורה – יחיאל אורגל.
שחקנים: ויקטור עמנואל שאנדביז – שמואל וילוז'ני, רמונד שאנדביז – אולה שור, קאמי שאנדביז – איתי טיראן, קרלוס הומנידס דה היסטנגואה – יצחק חזקיה, רומן טורנל – אמיר קריאף, דוקטור פינאש – נסים זוהר, אטיין – אלון דהן, אנטואנט – עירית קפלן, פראיון – אבי פניני, אז'ני – שרון דנון, בטיסטן – עזרא דגן, פוש – שמואל וילוז'ני, ראגבי – אסף פריינטא, שוטר – עופר רגירר.
6. סטודיו למשחק ניסן נתיב, הצגת בכורה – דצמבר 2013
יוצרים: בימוי - חנוך רעים, מוזיקה - יאיר סרי, עיצוב תלבושות - מיכל ענבר, עיצוב תפאורה - גינדי צייכמסטר, תאורה - אלון שטמפקה
7. תיאטרון החאן, הצגת בכורה – 12 במרץ 2019
יוצרים: תרגום – נסים אלוני, בימוי – אודי בן משה, תפאורה - סבטלנה ברגר, תלבושות - אורן דר, תאורה - רוני כהן, עריכה מוזיקלית - אוהד בן אבי
שחקנים: אור לומברוזו, איתי שור, ארז שפריר, דודו בן זאב, יואב היימן, ויטלי פרידלנד, יהויכין פרידלנדר, יוסי עיני, יעל מור, כרמית מסילתי-קפלן, ניר רון, סוזנה פפיאן
הערות שוליים

↑  במקור "Minet Galant"
↑  זאב רב-נוף, "יתוש בראש" ב"הבימה", דבר, 13 באוגוסט 1967
↑  שוש אביגל, תיאטרון /  געגוע לאופרטה, חדשות, 2 ביוני 1993
↑  מיכאל הנדלזלץ, פארסה, קלאסיקה, קסם, באתר הארץ, 16 באוגוסט 2006
↑  דפנה יעקובוס רנצר, תיאטרון החאן: קומדיה של טעויות מאת ז'ורז' פיידו, באתר כל העיר, 9 במרץ 2017
↑  דוד רוזנטל‏, ייאוש בראש: אסור, פשוט אסור, שהמחזה "יתוש בראש" יעלה שוב על הבמות, באתר וואלה, 13 במרץ 2019
לאה פולונסקי

נבחרת ישראל בשחייה שהשתתפה באליפות העולם ובאליפות אירופה בשחייה לנוער 2019. עומדים מימין: מירון חרותי, יונתן קופלב, רון פולונסקי, מיכאל לייטרובסקי, לאה פולונסקי, איתי גולדפדן, יעקב טומרקין, המאמן ניקיטה שקילנקו, המאמן חנן שטרלינג, המאמנת לודמילה זליצ'ונוק. יושבים מימין: דניאל נמיר, תומר פרנקל, אנדראה מורז, אנסטסיה גורבנקו, דניס לוקטב וגל כהן גרומי
לאה פולונסקי (נולדה ב-25 במאי 2002) היא שחיינית ישראלית. אלופת אירופה (בלגרד 2024) ושותפה לשיא הישראלי במשחה שליחות 4x200 מטר, סגנית אלופת אירופה (בלגרד 2024) וזוכת מדליית ארד באליפות אירופה לנוער בשחייה (קאזאן 2019) במשחה ל-200 מטר מעורב אישי. שיאנית ישראל במשחה ל-200 מטר פרפר ובעבר שיאנית ישראל במשחה ל-400 מטר מעורב אישי. אלופת ישראל במשחים ל-100 מטר פרפר, 200 מטר פרפר, 100 מטר חזה, 200 מטר חזה, 200 מטר מעורב אישי ובמשחה ל-400 מטר מעורב אישי. חברת נבחרת ישראל באולימפיאדת פריז (2024).
ביוגרפיה

פולונסקי נולדה וגדלה בחיפה. אחיה הבכור, רון פולונסקי, אף הוא שחיין מצטיין ואלוף ישראל בשחייה לגילו. בצעירותה השתתפה בחוג ריקודים סלוניים. היא מתאמנת בקבוצת מכבי חיפה בהדרכתם של חנן שטרלינג ופקה נוקד.
ביוגרפיה > 2016 > רב אומות לנוער

בתחרות רב אומות לנוער שנערכה בלימסול, קפריסין באפריל 2016 זכתה פולונסקי ב-4 מדליות, 2 זהב, 1 כסף ו-1 ארד. מדליות זהב, במשחה ל-100 מטר חזה בשיא ישראלי חדש לגילאי 14 של 1:12.71 דקות ובמשחה ל-200 מטר מעורב אישי בתוצאה של 2:21.46 דקות. מדליית כסף, במשחה ל-200 מטר חזה בשיא ישראלי חדש לגילאי 14 של 2:38.07 דקות ומדליית ארד, במשחה ל-400 מטר מעורב אישי בתוצאה של 5:03.33 דקות.
ביוגרפיה > 2016 > אלופת גביע קומן

בתחרות השחייה "גביע קומן" (תחרות שחייה לנוער של מדינות אגן הים התיכון) שנערכה במלטה ביוני אותה שנה זכתה פולונסקי ב-4 מדליות, 1 זהב ו-3 ארד. מדליית זהב, במשחה ל-100 מטר חזה בשיא גילאי 14 חדש של 1:12.29 דקות ומדליות ארד, במשחה ל-200 מטר חזה בשיא ישראלי חדש לגילאי 14 של 2:37.21 דקות, במשחה ל-200 מטר מעורב אישי בתוצאה של 2:21.99 דקות ובמשחה ל-400 מטר מעורב אישי בתוצאה של 5:01.95 דקות.
ביוגרפיה > 2016 > אלופת ישראל

באליפות ישראל בשחייה שנערכה ביולי 2016 זכתה פולונסקי ב-4 מדליות, 2 זהב ו-2 כסף. מדליות זהב, במשחה ל-100 מטר חזה בתוצאה של 1:12.55 דקות, לפני ניקול ברקוביץ' מהפועל קריית אתא (1:14.00 דקות) וקרן וסרמן ממכבי קריית אונו (1:14.20 דקות) ובמשחה ל-200 מטר מעורב אישי בשיא ישראלי חדש לגילאי 14 של 2:20.51 דקות, לפני אורי פרייבך מהפועל עמק חפר (2:23.56 דקות) ומרטינה מרקס ממכבי קריית אונו (2:23.89 דקות). מדליות כסף, במשחה ל-200 מטר פרפר בתוצאה של 2:19.18 דקות, אחרי קרן זיבנר מהפועל דולפין נתניה (2:11.81 דקות) ולפני שיר וסרמן ממכבי קריית אונו (2:19.46 דקות) ובמשחה ל-400 מטר מעורב אישי בשיא ישראלי חדש לגילאי 14 של 5:00.02 דקות, אחרי שחר מנחם (4:57.77 דקות) ולפני נטע שיף (5:09.79 דקות), שתיהן ממכבי פארק מים רעות.
ביוגרפיה > 2017 > הפסטיבל האולימפי האירופי לנוער

בפסטיבל האולימפי האירופי לנוער שנערך בגיור, הונגריה ביולי 2017 זכתה פולונסקי בשתי מדליות כסף, במשחה ל-200 מטר מעורב אישי בתוצאה של 2:16.19 דקות. תוצאה שמהווה שיא ישראלי לגילאי נוער ובמשחה שליחים 4x100 מטר מעורב משולב (2 שחייניות ו-2 שחיינים) בתוצאה של 3:59.99 דקות.
באליפות ישראל שנערכה באותה שנה היא זכתה ב-4 מדליות זהב, במשחה ל-100 מטר חזה בתוצאה של 1:11.56 דקות, לפני ניקול ברקוביץ' (1:11.93 דקות) ואנסטסיה גורבנקו ממכבי קריית ביאליק (1:13.12 דקות), במשחה ל-200 מטר חזה בתוצאה של 2:33.85 דקות, לפני אנסטסיה גורבנקו (2:36.03 דקות) וגלי פסקרה ממכבי פארק מים רעות (2:37.23 דקות), במשחה ל-200 מטר מעורב אישי בתוצאה של 2:17.86 דקות, לפני אנסטסיה גורבנקו (2:18.91 דקות) וג'סיקה אנטילס מהפועל ירושלים (2:21.03 דקות) ובמשחה ל-400 מטר מעורב אישי בתוצאה של 4:53.81 דקות לפני שחר מנחם (4:55.83 דקות) וגלי זילברברג (5:04.07 דקות), שתיהן ממכבי פארק מים רעות.